Karksi-Nuia 30. aprill 2024 nr

**Vallavara võõrandamine otsustuskorras**

**(Karksi-Nuia soojatrassid)**

Mulgi vallale kuuluvad järgmised soojatrassid:

1. August Kitzbergi nimelise Gümnaasiumi, Karksi-Nuia Lasteaia ning Karksi-Nuia Noortekeskuse soojatrass ehr koodiga 220293217 (joonised lisa 1) aadressidel:

Männiku tn 2, Karksi-Nuia linn, Mulgi vald, Viljandi maakond (katastritunnus 28701:001:2630);  
Võidu tn 5, Karksi-Nuia linn, Mulgi vald, Viljandi maakond (katastritunnus 28701:001:0008);  
Männiku tänav, Karksi-Nuia linn, Mulgi vald, Viljandi maakond (katastritunnus 60001:001:0149);  
Võidu tänava lõik 2, Karksi-Nuia linn, Mulgi vald, Viljandi maakond (katastritunnus 60001:001:0136);  
Männiku tn 1, Karksi-Nuia linn, Mulgi vald, Viljandi maakond (katastritunnus 28701:001:0076);  
6 Valga-Uulu tee, Karksi-Nuia linn, Mulgi vald, Viljandi maakond (katastritunnus 28701:001:0072);  
Võidu tänava lõik 1, Karksi-Nuia linn, Mulgi vald, Viljandi maakond (katastritunnus 60001:001:0135);  
Kooli tn 1, Karksi-Nuia linn, Mulgi vald, Viljandi maakond (katastritunnus 28701:002:0004);  
Tartu mnt 22, Karksi-Nuia linn, Mulgi vald, Viljandi maakond (katastritunnus 28701:001:0075).

1. Karksi-Nuia Ambulatooriumi soojatorustik ehr koodiga 220305273 (joonised lisa 2) aadressidel:

Viljandi mnt 2, Karksi-Nuia linn, Mulgi vald, Viljandi maakond (katastritunnus 28701:002:0024);  
Heina tn 4//Heina tänav L1, Karksi-Nuia linn, Mulgi vald, Viljandi maakond (katastritunnus 28701:002:0760);  
Kalda tänav, Karksi-Nuia linn, Mulgi vald, Viljandi maakond (katastritunnus 28701:002:0041);  
Kalda tn 6a, Karksi-Nuia linn, Mulgi vald, Viljandi maakond (katastritunnus 28701:002:0007).

Ehitisregistri andmetel on Karksi-Nuia Lasteaia ja Gümnaasiumi soojatorustiku pikkuseks 380 m ning ehitisaluseks pinnaks 380,0 m². Ehitisele on väljastatud 01.12.2005 ehitusluba nr 28 ning 21.08.2006 kasutusluba nr 16. Omandi liigiks on ehitisregistri andmetel märgitud vallasasi. Noortekeskuse soojatrass on ühendatud eelnimetatud soojatrassiga Karksi-Nuia Noortekeskuse ehitamise ajal 2011. a. Lõigu pikkus ca 50 m. Trass läbib nii korterelamute kinnistuid, kui ka riigimaanteed ning servituute trassi talumiseks seatud ei ole. Hetkel toimub kõigi kolme vallavalitsuse hallatava asutuse ühine soojamõõtmine Männiku tn 2 kinnistul asuvas soojasõlmes.

Ehitisregistri andmetel on Karksi-Nuia Ambulatooriumi soojatorustiku pikkuseks 236,0 m ning ehitisaluseks pinnaks 236 m². Ehitisele on väljastatud 12.06.2006 ehitusluba nr 42 ning 21.08.2006 kasutusluba nr 17. Omandi liigiks on ehitisregistri andmetel märgitud vallasasi. Servituute trassi talumiseks seatud ei ole.

Vastavalt Mulgi Vallavolikogu 20.06.2018. a määruse nr 44 „Mulgi vallavara valitsemise kord“ § 31 punktile 2 võib vallavara võõrandada, kui vallavara ei ole valitsemise otstarbeks vajalik ning selle muul viisil vallavarana kasutamine ja käsutamine ilma võõrandamiseta ei ole võimalik, põhjendatud või on vallale kahjulik. Sama paragrahvi punkti 3 alusel võib vallavara võõrandada isikule, kes vajab seda töö tegemiseks avalikes huvides ja nimetatud töö tegemine ei ole ilma vallavara omandamiseta võimalik. Seega on vastavalt Mulgi vallavara valitsemise korrale trasside võõrandamine kohalikule soojatootjale põhjendatud.

Peale trassi võõrandamist soojatootjale vastutab võrguettevõtja vastavalt kaugkütteseaduse § 14 lõikele 2 tema omandis või valduses oleva võrgu toimimise ja korrasoleku eest.

Lähtudes eeltoodust ja arvestades asjaoluga, et ülejäänud kaugküttevõrk Karksi-Nuias kuulub kohalikule soojatootjale, Karksi-Nuia Soojus OÜ-le, ning võttes aluseks kohaliku omavalitsuse korralduse seaduse § 6 lõike 3 punkti 2, Mulgi Vallavolikogu 20.06.2018 määruse nr 44 „Mulgi vallavara valitsemise kord“ § 31 punktid 1, 2 ja 3, § 32 lõike 1 punkti 1 ning § 34 lõike 1 punkti 8

**Mulgi Vallavolikogu o t s u s t a b:**

1. Võõrandada tasuta otsustuskorras Mulgi vallale kuuluvad järgmised Karksi-Nuias asuvad soojatrassid kohalikule soojatootjale Karksi-Nuia Soojus OÜ-le (reg kood 11736909):
   1. August Kitzbergi nimelise Gümnaasiumi, Karksi-Nuia Lasteaia ning Karksi-Nuia Noortekeskuse soojatrass ehr koodiga 220293217;
   2. Karksi-Nuia Ambulatooriumi soojatorustik ehr koodiga 220305273.
2. Vara võõrandamise tingimused:
   1. trassid võõrandatakse Karksi-Nuia Soojus OÜ-le tasuta;
   2. vara võõrandatakse vallasvarana. Servituutide seadmisega tegeleb peale tehingut vara omandaja;
   3. August Kitzbergi nimelise Gümnaasiumi, Karksi-Nuia Lasteaia ning Karksi-Nuia Noortekeskuse soojatrassi (ehr kood 220293217) võõrandamisel pannakse võõrandamise lepinguga omandajale kohustus viia hoonete (August Kitzbergi nimelise Gümnaasium, Karksi-Nuia Noortekeskus, Karksi-Nuia Lasteaed) soojusmõõtesüsteemid (mõõtepunktid) tagasi hoonetesse ning soojatootja kontrollib nõuetele vastavust ja vajadusel taatleb/vahetab ning paigaldab soojamõõtjad ringi, tööde eest tasub trasside omandaja.
3. Võõrandamislepingu sõlmimisega seotud kulud (notaritasu, riigilõiv jmt) tasub vara omandaja.
4. Otsus jõustub teatavakstegemisest.
5. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

Arvo Maling

Volikogu esimees